stanford-oval/wikipedia huggingface dataset:
ความเครียด (กลศาสตร์)
นิยามความเครียด > อัตราส่วนความยืด

อัตราส่วนความยืด (stretch ratio หรือ extension ratio) คือ ปริมาณที่บอกว่าวัตถุเปลี่ยนความยาวไปแค่ไหน ซึ่งนิยามจจากอัตราส่วนระหว่างความสุดท้าย l ต่อความยาวตั้งต้น L
ซึ่งสัมพันธ์กับความเครียดทางวิศวกรรมโดย
ถ้าความเครียดเป็นศูนย์ซึ่งแปลวาสวัตถุไม่เปลี่ยนความยาว อัตราการยืดจะเท่ากับ 1
อัตราส่วนความยืดนั้งมักถูกใช้ในการวิเคราะห์วัสดุที่เปลี่ยนรูปร่างขนาดใหญ่ เช่น อีลาสโตเมอร์หรือยาง ซึ่งสามารถเปลี่ยนขนาดได้ที่อัตราส่วน 3 หรือ 4 เท่า ก่อนที่มันจะเสียหาย ในทางตรงกันข้ามวัสดุทางวิศกรรม เช่น คอนกรีต หรือ เหล็กกล้า จะเสียหายที่อัตราส่วนที่ต่ำกว่ามาก
นิยามความเครียด > ความเครียดจริง

ความเครียดจริง (true strain or logarithmic strain) คำนวณจากการพิจารณาการเปลี่ยนแปลงความยาวเล็กน้อย 𝛿l จากความยาว l ซึ่งทำให้เกิดความเครียดตั้งฉาก
เนื่องจากความยาวนั้นเปลี่ยนเรื่อย ๆ ความเครียดโดยรวมจึงหาได้จาก
โดย e คือความเครียดทางวิศวกรรม ความเครียดจริงบอกถึงการเปลี่ยนแปลงรูปร่างของวัตถุโดยนำขั้นตอนการเปลี่ยนขนาดมาพิจารณาด้วย
ส่วนความเครียดเฉือนจริงนั้นคำนวณได้จากมุม (ในหน่วยเรเดียน) ของวัตถุที่เปลี่ยนไปหลังจากการเปลี่ยนรูปร่าง
ความเครียดตั้งฉากและความเครียดเฉือน

อย่างที่กล่าวมาว่าความเครียดแบ่งเป็นสองแบบคือความเครียดตั้งฉากซึ้งตั้งฉากกับหน้าตัดของวัตถุและความเครียดเฉือนที่ขนานกับหน้าตัดของวัตถุ โดยนิยามเหล่านี้สอดคล้องกับความเค้นตั้งฉาก (normal stress) และความเค้นเฉือน (shear stress)
ความเครียดตั้งฉากและความเครียดเฉือน > ความเครียดตั้งฉาก

สำหรับวัสดุที่สม่ำเสมอและมีพฤติกรรมตามกฎของฮุค ความเค้นตั้งฉากจะทำให้เกิดความเครียดตั้งฉาก
พิจารณา element สี่เหลี่ยมในสองมิติมีขนาด dx × dy ซึ่งเมื่อถูกเปลี่ยนรูปร่างเป็นสี่เหลี่ยมขนมเปียกปูน การเปลี่ยนรูปร่างสามารถบรรยายโดยใช้สนามกระจัด (displacement field) จากรูปเราสามารถเขียนความยาวด้าน
และ
สำหรับการเปลี่ยนแปลงขนาดเล็ก พจน์ยกกำลังสองนั้นมีขนาดเล็กและสามารถละทิ้งได้ ดังนั้น
ความเครียดตั้งฉากในทิศ x ของสี่เหลี่ยมนั้นนิยามว่า
ในทิศ y และ ทิศ z ก็เขียนได้ในลักษณะเดียวกัน
ความเครียดตั้งฉากและความเครียดเฉือน > ความเครียดเฉือน

| --- | --- |
ความเครียดเฉือน
หน่วยการวัด (SI):: 1, or เรเดียน
สัญลักษณ์ที่มักจะใช้:: γ or ε
ความเครียดเฉือนทางวิศวกรรม (γxy) นิยามจากมุมที่เปลี่ยนไประหว่างส่วนของเส้นตรง AC และ AB  ดังนั้น
จากรูปเราสามารถคำนวณมุมได้
สำหรับการเปลี่ยนแปลงขนาดเล็ก
สำหรับการเปลี่ยนมุมขนาดเล็ก (α และ β ≪ 1) เราสามารถประมาณ tan α ≈ α, tan β ≈ β
ดังนั้น
โดยการสลับสัญลักษณ์ x กับ y และ ux กับ uy ดังนั้น จึงเขียนได้อีกว่า γxy = γyx
ในทางเดียวกัน  สามารถคำนวณความเครียดเฉือนในระนาบ yz และ xz ได้
เราสามารถเขียนความเครียดในรูปแบบเทนเซอร์ซึ่งจะรวมทั้งความเค้นตั้งฉากและเฉือนเข้าด้วยกัน
การแจกแจงความน่าจะเป็นมีเงื่อนไข

ในทฤษฎีความน่าจะเป็น การแจกแจงความน่าจะเป็นมีเงื่อนไข (conditional probability distribution) คือ การแจกแจงความน่าจะเป็น ของ Y เมื่อมีตัวแปรสุ่ม X และ Y และเรารู้ค่าของ X
ความน่าจะเป็นมีเงื่อนไข และ ค่าคาดหวังมีเงื่อนไข สามารถคำนวณได้จากฟังก์ชันการแจกแจงสะสมมีเงื่อนไข ฟังก์ชันมวลความน่าจะเป็นมีเงื่อนไข ฟังก์ชันความหนาแน่นความน่าจะเป็นมีเงื่อนไข ฯลฯ
ฟังก์ชันการแจกแจงสะสมมีเงื่อนไข

สำหรับตัวแปรสุ่ม X และเหตุการณ์ A เมื่อ  P(A)>0 ฟังก์ชันการแจกแจงสะสมแบบมีเงื่อนไข คำนวณได้ดังนี้
ฟันผุ

| ฟันผุ |
| --- | --- |
ชื่ออื่น: dental cavities, dental caries, cavities, caries

ฟันที่เสียหายจากฟันผุและโรค
การออกเสียง: caries /ˈkɛəriːz/ 
สาขาวิชา: ทันตแพทยศาสตร์
อาการ: ปวดฟัน, สูญเสียฟัน, ทานอาหารลำบาก
ภาวะแทรกซ้อน: การอักเสบรอบ ๆ ฟัน, การสูญเสียฟัน, การติดเชื้อและเกิดหนอง
ระยะดำเนินโรค: ระยะยาว
สาเหตุ: แบคทีเรียผลิตกรดจากเศษอาหาร
ปัจจัยเสี่ยง: อาหารที่มีน้ำตาลสูง, เบาหวาน, กลุ่มอาการโชเกรน, ยาที่ลดน้ำลาย
การป้องกัน: อาหารที่มีน้ำตาลต่ำ, การแปรงฟัน, ฟลูออไรด์, การขัดฟัน
ยา: พาราเซตามอล (อะเซตามีโนเฟน), ไอบิวพรอเฟน
ความชุก: 3.6 พันล้านคน (ค.ศ. 2016)
ฟันผุ (อังกฤษ: tooth decay, cavities, caries) เป็นการสลายตัวของฟันจากกรดที่ผลิตโดยแบคทีเรีย สีของฟันผุมีตั้งแต่เหลืองถึงดำ ผู้ป่วยมีอาการปวดฟันและทานอาหารลำบาก อาจมีภาวะแทรกซ้อน เช่น เนื้อเยื่อรอบฟันอักเสบ การสูญเสียฟัน การติดเชื้อและการเกิดหนอง
ฟันผุมีสาเหตุจากกรดที่แบคทีเรียใช้สลายเนื้อเยื่อแข็งของฟัน (เคลือบฟัน เดนทินและเคลือบรากฟัน) แบคทีเรียใช้กรดนี้ในการย่อยสลายเศษอาหารและน้ำตาลบนผิวฟัน เนื่องจากน้ำตาลโมเลกุลเดี่ยวนี้เป็นแหล่งพลังงานสำคัญของแบคทีเรีย การทานอาหารที่มีน้ำตาลสูงจึงเสี่ยงต่อฟันผุ ปัจจัยเสี่ยงอื่นรวมถึงภาวะก่อน้ำลายน้อย เช่น เบาหวาน กลุ่มอาการโชเกรนและยาบางชนิด ยาที่ลดการผลิตน้ำลาย ได้แก่ สารต้านฮิสตามีนและยาแก้ซึมเศร้า ฟันผุยังมีสาเหตุมาจากความยากจน อนามัยช่องปากไม่ดีและเหงือกร่นจนถึงรากฟัน
การป้องกันฟันผุ ได้แก่ การทำความสะอาดฟันเป็นประจำ การทานอาหารที่มีน้ำตาลน้อยและการใช้ฟลูออไรด์ มีการแนะนำการแปรงฟันสองครั้งต่อวันและขัดฟันหนึ่งครั้งต่อวัน ผลิตภัณฑ์ที่มีฟลูออไรด์ ได้แก่ ยาสีฟัน น้ำผสมฟลูออไรด์และเกลือ มีวิธีรักษาหลากหลายตามสภาพฟันตั้งแต่การอุดฟันไปจนถึงการถอนฟัน ยังไม่พบวิธีฟื้นฟูฟันที่เสียหายขึ้นใหม่ แต่มีการใช้ฟลูออไรด์เพื่อคืนแร่ธาตุในการรักษารอยโรคขนาดเล็ก มีการใช้พาราเซตามอลหรือไอบิวพรอเฟนในการระงับปวด การรักษาหญิงตั้งครรภ์ที่มีฟันผุอาจลดความเสี่ยงในการแพร่แบคทีเรียสู่ทารกในครรภ์
ประชากรประมาณ 3.6 พันล้านคน (48% ของจำนวนประชากร) มีฟันผุในฟันแท้ (ค.ศ. 2016) ขณะที่ประชากรประมาณ 620 ล้านคน (9% ของจำนวนประชากร) มีฟันผุในฟันน้ำนม องค์การอนามัยโลกประเมินว่าผู้ใหญ่เกือบทั้งหมดมีฟันผุในช่วงหนึ่งของชีวิต พบฟันผุในเด็กและผู้ใหญ่มากขึ้นในช่วงไม่กี่ปีที่ผ่านมา ฟันผุพบมากในประเทศพัฒนาแล้วเนื่องจากการบริโภคน้ำตาลมากกว่าประเทศกำลังพัฒนา คำว่า caries มาจากภาษาละตินแปลว่า "เน่าเสีย"
เมต 107

| สถานีวิทยุ อสมท>  เอ็มคอต เรดิโอ เน็ทเวิร์ค เอฟเอ็ม 107.00 เมกะเฮิร์ตซ์ "เมต 107" |
| --- | --- |
พื้นที่กระจายเสียง: กรุงเทพมหานครและปริมณฑล
ความถี่: เอฟเอ็ม 107.00 เมกะเฮิร์ตซ์
สัญลักษณ์: For Life and Music
แบบรายการ
ภาษา:  ไทย  อังกฤษ[ต้องการอ้างอิง]
รูปแบบ: ดนตรีสากล
การเป็นเจ้าของ
เจ้าของ: บริษัท อสมท จำกัด (มหาชน)
ข้อมูลทางเทคนิค
พิกัดสถานีส่ง: เลขที่ 63/1 ซอยพระราม 9 7 (ทวีมิตร) ถนนพระราม 9 แขวงห้วยขวาง เขตห้วยขวาง กรุงเทพมหานคร
ลิงก์
เว็บไซต์: www.met107.fm
เมต 107 (อังกฤษ: MET 107) (อ่านว่า เมต วัน-โอ-เซเว่น) เป็นหนึ่งในสถานีส่วนกลางของ สถานีวิทยุ อสมท เอ็มคอต เรดิโอ เน็ตเวิร์ก ของ บริษัท อสมท จำกัด (มหาชน) ออกอากาศในระบบ FM ความถี่ 107 MHz มีพื้นที่ออกอากาศครอบคลุมในเขตกรุงเทพมหานคร และปริมณฑล ออกอากาศตลอด 24 ชั่วโมง สถานีวิทยุ อสมท เอ็มคอต เรดิโอ เน็ตเวิร์ก ดำเนินการผลิตรายการโดย บริษัท อสมท จำกัด (มหาชน)
ประวัติของวิทยุ

ราวกลางปี พ.ศ. 2545 วิทยุคลื่น 107.0 เมกะเฮิร์ตซ์ เดิมเป็นชื่อ "โมเดิร์น เรดิโอ 107 เมโทรโพลิส" (Modern Radio 107 Metropolis) เป็นคลื่นวิทยุเพลงสากลต่างประเทศในยุค 80 - 90 นำมาเปิดเพลงอย่างต่อเนื่องตลอด 24 ชม. นอกจากนั้นแล้ว มีถ่ายทอดเสียงในข่าวต้นชั่วโมงจากสำนักข่าวในต่างประเทศชั้นนำ เช่น ABC Radio, BBC Radio, NHK Radio เป็นต้น จะมีการสลับสับเปลี่ยนทุกต้นชั่วโมง ใน 5 ปีต่อมา จึงมีมาการเปลี่ยนแปลงรูปแบบและเปลี่ยนชื่อใหม่เป็น เมต 107 (MET 107) ซึ่งเป็นคลื่นวิทยุแนวเพลงสากลจากต่างประเทศ มาจนถึงปัจจุบัน
ตารางออกอากาศในปัจจุบัน > วันจันทร์ - วันศุกร์

07.00 - 08.00 น. MET Morning Live
08.00 - 11.00 น. MET Morning Breeze
11.00 - 14.00 น. MET Shining Vibe
14.00 - 17.00 น. MET All Generation
17.00 - 20.00 น. MET Gossipholic
22.00 - 24.00 น. MET Night Vibe
ตารางออกอากาศในปัจจุบัน > วันอาทิตย์

15.00 - 19.00 น. MET Top 40 Chart
นักจัดรายการ > ปัจจุบัน

คาร์ล่า ปอเทอร์ (คาร์ล่า)
ฮิโตชิ แอนดรูว์ โอโน่ (โอโน่)
ภาธีตา กันตามระ (ปูเป้)
วนิษา เรซ (หนูดี)
อนุสิทธิ์ แสงนิ่มนวล (แบงก์)
กัลย์ยุทธพงศ์ นพคุณ (บาร์จ)
วงศธร ควันธรรม (แมพ)
รัฐนันท์ จรรยาจิรวงศ์ (เต๋อ)
ธันยมัย ธำรงพุทธิกุล (เกตุ)
พัทธ์ธีรา ศรุติพงศ์โภคิน (อร)
นพ.ศุภฤกษ์ วิจารณาญาณ (โอ๊ค)
บอมบ์ โทณะวณิก (บอมบ์)
วัฒนา เจย์ วัฒนไชยยศ (บุดด้า)
ภาววิทย์ กลิ่นประทุม (แพท)
ธนษิต จตุรภุช (ต้น)
นักจัดรายการ > อดีต

ธนัท ตันอนุชิตติกุล (นัท)
พลอย ถิราติ (พลอย)
แคทรียา บีเวอร์ (คิตตี้)
พล วุทธาพงษ์วัฒนา (บิ๊ก)
คทรีน่า กลอส (เคที่)
ชลัสยา อังคสุวรรณศิริ (แมนดี้)
ศิรีนา มณีโชติ (ปลา)
สิระ บุญสินสุข (แพท)
ไมค์ กิ่งโพยม (ไมค์)
เมลิซ่า คอร์ทนีย์ (เมลิซ่า)
ศุภวัฒน์ พีรานนท์ (แชมป์)
ทวีศักดิ์ ธนานันท์ (อเล็กซ์)
มณีรัตน์ เรเซล ฮุนตระกูล (บิ๋ม)
แดนนี่ เบรสซิ่ง (แดนนี่)
จรีนา สิริสิงห (แก้ว)
นนท์ อัลภาชน์ (มิกกี้)
ปานิตา ฮุมเม็ล (พานิ)
เมย์ ฮาร์ส (เมย์)
กิจเกษม แมคแฟดเดน (เจมส์)
มารี เออเจนี เลอเลย์ (ส้ม)
สาริษฐ์ ตรัยเลิศวิเชียร (พี)
ฐิตวินน์ คำเจริญ (ปาล์ม)
แหล่งข้อมูล

เว็บไซต์ MET 107 เก็บถาวร 2017-05-31 ที่ เวย์แบ็กแมชชีน
สมูธ เอฟเอ็ม

| สถานีวิทยุ อสมท>  เอ็มคอต เรดิโอ เน็ทเวิร์ค เอฟเอ็ม 105.50 เมกะเฮิร์ตซ์ "สมูธ เอฟเอ็ม 105.5" |
| --- | --- |
พื้นที่กระจายเสียง: กรุงเทพมหานครและปริมณฑล
ความถี่: เอฟเอ็ม 105.50 เมกะเฮิร์ตซ์
RDS: smooth10 5.5 (สลับทีละบรรทัด)
สัญลักษณ์: Smooth Your Life Smooth Music คลื่นเพลงสากลที่เติมเต็มทุกความรู้สึก
แบบรายการ
ภาษา:  ไทย
รูปแบบ: ดนตรีสากล
การเป็นเจ้าของ
เจ้าของ: บริษัท อสมท จำกัด (มหาชน)
ประวัติ
เริ่มกระจายเสียง: 1 มีนาคม พ.ศ. 2567
ข้อมูลทางเทคนิค
พิกัดสถานีส่ง: เลขที่ 63/1 ซอยพระราม 9 7 (ทวีมิตร) ถนนพระราม 9 แขวงห้วยขวาง เขตห้วยขวาง กรุงเทพมหานคร
ลิงก์
เว็บไซต์: smoothfm.mcot.net
สมูธ เอฟเอ็ม 105.5 (อังกฤษ: Smooth FM 105.5) เป็นหนึ่งในสถานีส่วนกลางของ สถานีวิทยุ อสมท เอ็มคอต เรดิโอ เน็ตเวิร์ก ของ บริษัท อสมท จำกัด (มหาชน) ออกอากาศในระบบ FM ความถี่ 105.50 MHz มีพื้นที่ออกอากาศครอบคลุมในเขตกรุงเทพมหานคร และปริมณฑล ออกอากาศตลอด 24 ชั่วโมง สถานีวิทยุ อสมท เอ็มคอต เรดิโอ เน็ตเวิร์ก ดำเนินการผลิตรายการโดย บริษัท อสมท จำกัด (มหาชน) และมีนายชนันธวัช สุนทรชาติ เป็นผู้บริหารคลื่น
รูปแบบการออกอากาศ

สมูธ เอฟเอ็ม จัดรายการตลอด 24 ชั่วโมง โดยมีดีเจพูดคุยกับผู้ฟัง สลับกับการเล่นเพลงสากลแนวเพลงฟังสบาย (Easy Listening) ทั้งในอดีตและปัจจุบัน พร้อมทั้งนำเสนอข่าวต้นชั่วโมงจากสำนักข่าวไทย โดยรับสัญญาณจากแม่ข่ายสถานีวิทยุ อสมท. เอ็มคอต เรดิโอ เน็ตเวิร์ก ส่วนกลาง ความถี่ เอฟเอ็ม 100.5 เมกะเฮิร์ตซ์ "เอ็มคอต นิวส์ เอฟเอ็ม 100.5" นอกจากนี้ ยังจัดรายการเพื่อกระจายเสียงไปยังสถานีวิทยุ อสมท. จังหวัดเชียงใหม่ เอฟเอ็ม 100.75 เมกะเฮิร์ตซ์ ในรายการ “Smooth Saturday Soundtrack” ทุกวันเสาร์ ระหว่างเวลา 13:00-18:00 น. และรายการ “Smooth Sunday Serenade” ทุกวันอาทิตย์ ระหว่างเวลา 15:00-18:00 น.
ตารางออกอากาศในปัจจุบัน > วันจันทร์ - วันศุกร์

07:00 - 10:00 น. Smooth Sunshine
10:00 - 14:00 น. Smooth Society
14:00 - 17:00 น. Smooth Kisses
17:00 - 20:00 น. Smooth Sunset Rhythm
22:00 - 24:00 น. Smooth Dance Anthem
ตารางออกอากาศในปัจจุบัน > วันเสาร์

09:00 - 12:00 น. Smooth ABSOLUTE 80'S
13:00 - 18:00 น. Smooth Saturday Soundtrack
ตารางออกอากาศในปัจจุบัน > วันอาทิตย์

09:00 - 12:00 น. Smooth That's Jazz
15:00 - 18:00 น. Smooth Sunday Serenade
นักจัดรายการ

พิจารวี สิงห์ทองวรรณ (ลูกน้ำ)
มณีรัตน์ เรเซล ฮุนตระกูล (บิ๋ม)
นภัสนันท์ จงสงวน (ผึ้ง)
พิจิกา จิตตะปุตตะ (ลูกหว้า)
พรรษวัตร์ พัฒนเทียรฆ (เจ)
นวนันท์ บำรุงพฤกษ์ (นิป)
นฤพนธ์ ไชยเพิ่ม (ป๊อป)
ธีรวัฒน์ โฆษิตศรีปัญญา (ตีโต้)
เป็นเลิศ หทัยเทียร (เป็นเลิศ)
เมธี เตชะชัยวงศ์ (เมธี)
แหล่งข้อมูล

| ด ค กสถานีวิทยุกระจายเสียงความถี่เอฟเอ็ม ในเขตกรุงเทพมหานครและปริมณฑล |
| --- | --- |
สถานีหลัก:  87.50  89.50  91.00  92.00  92.50  94.50  98.00  101.50  102.00  104.00 
บันเทิง:  88.50  89.00  90.00  91.50  93.00  93.50  94.00  95.00  95.50  98.50  103.00  104.50  106.50 
ข่าวสาร:  90.50  96.00  96.50  97.00  100.00  100.50  101.00  102.00  105.00  106.00 
กีฬา:  99.00 
ภาษาอังกฤษ:  88.00  102.50  105.50  107.00 
ออนไลน์:  สตาร์เอฟเอ็ม  ฮอตเวฟ  ไวท์ป็อป  คาสเซ็ท  โทฟูป็อปเรดิโอ  แคท เรดิโอ  ร็อคออนเรดิโอ  เมลโล่ ป๊อป  ฮิตช์ไทยแลนด์ 
อดีต:  วิทยุผู้จัดการ  แอดวานซ์เรดิโอ  ลูกทุ่งเอฟเอ็ม  วิทยุร่วมด้วยช่วยกัน  ลูกทุ่งไทยแลนด์  แฟตเรดิโอ  สถานีวิทยุวิทยุไทย  98.5 คลิกเอฟเอ็ม  สบายดีเรดิโอ  104.5 เลิฟเรดิโอ  ชิล เอฟเอ็ม  วิทยุเนชั่น  สปริงเรดิโอ  บางกอกสไมล์  เก็ต 102.5  98 อีสานสเตชั่น  ลูกทุ่งแฟมิลี่  สถานีวิทยุจราจรเพื่อสังคม  โมโน เฟรช 91.5  สปอร์ตเรดิโอ  ทราเวลเรดิโอ  อีดีเอส เอฟวิเดย์ สเตชั่น  เจแชนแนล  103 ไลค์เอฟเอ็ม  ซี้ดเอฟเอ็ม  101 นิวส์แอนด์ทอล์ค  ดรีม วัน โอ ทรี  ฮิตช์955  เวรี่ เรดิโอ  สไมล์เรดิโอ  103.5 เอฟเอ็มวัน 
↑  "อสมท เปิดคลื่นวิทยุใหม่ Smooth FM 105.5 เพลงสากลฟังสบายเจาะกลุ่มทุกวัย". MGR Online. Bangkok: ผู้จัดการออนไลน์. 2024-3-1. สืบค้นเมื่อ 2024-3-1. {{cite web}}: ตรวจสอบค่าวันที่ใน: |accessdate= และ |date= (help)
หอไอเฟล

| หอไอเฟล Tour Eiffel |
| --- | --- |

ข้อมูลทั่วไป
ที่ตั้ง:  ปารีส ประเทศฝรั่งเศส
สถานะ: เสร็จสมบูรณ์
เริ่มสร้าง: 28 มกราคม ค.ศ. 1887
สร้างเสร็จ: 15 มีนาคม ค.ศ. 1889
เปิดตัว: 31 มีนาคม ค.ศ. 1889 (135 ปีก่อน)
การใช้งาน: หอสังเกตการณ์ หอกระจายคลื่นวิทยุ
ความสูง
เสาอากาศ / ยอด: 330 เมตร (1,083 ฟุต)
หลังคา: 300.65 เมตร (986 ฟุต)
บริษัท
สถาปนิก: สตีเฟน โซแวสตร์ กุสตาฟ ไอเฟล
วิศวกร: โมริส โกชแล็งและเอมีล นูกูนิเยร์
อ้างอิง:    อนุสรณ์สถานทางประวัติศาสตร์
หอไอเฟล
หอไอเฟล (/ˈaɪfəl/ eye-fəl; ฝรั่งเศส: Tour Eiffel [tuʁ ɛfɛl] ไฟล์:Tour Eiffel Pronunciation.ogg, ตูร์แอแฟล) เป็นหอคอยโครงสร้างเหล็กตั้งอยู่บนช็องเดอมาร์ บริเวณแม่น้ำแซน ในกรุงปารีส เป็นสัญลักษณ์ของประเทศฝรั่งเศส ทั้งยังเป็นหนึ่งในสิ่งก่อสร้างที่มีชื่อเสียงที่สุดในโลกอีกด้วย หอไอเฟลตั้งชื่อตามกุสตาฟ ไอเฟล สถาปนิกและวิศวกรชื่อดังชาวฝรั่งเศสซึ่งเป็นผู้ออกแบบหอคอยนี้
หอไอเฟลมีชื่อเล่นในภาษาฝรั่งเศสว่า "La dame de fer" (สตรีเหล็ก) หอไอเฟลสร้างขึ้นเพื่อใช้เป็นสัญลักษณ์ของงานแสดงสินค้าโลกใน ค.ศ. 1889 แม้ในช่วงแรกจะได้รับการวิจารณ์จากศิลปินและสถาปนิกชั้นนำของประเทศในด้านการออกแบบ แต่ในเวลาต่อมาหอไอเฟลได้กลายเป็นสัญลักษณ์แสดงความยิ่งใหญ่ของประเทศ ความเจริญก้าวหน้าทางเทคโนโลยี วิทยาศาสตร์ และความสวยทางศิลปะและสถาปัตยกรรม มีนักท่องเที่ยวเข้ามาเยี่ยมชมหอไอเฟลมากถึง 5,889,000 คนใน ค.ศ. 2022 ถือเป็นสิ่งก่อสร้างที่มีการเก็บค่าเข้าชมที่มีผู้เยี่ยมชมมากที่สุดในโลก ได้รับการยกย่องให้เป็นอนุสรณ์สถานทางประวัติศาสตร์แห่งฝรั่งเศสใน ค.ศ. 1964 และได้รับการเสนอชื่อเป็นแหล่งมรดกโลกโดยยูเนสโกใน ค.ศ. 1991
หอไอเฟลมีความสูงกว่า 330 เมตร (1,083 ฟุต) มีความสูงพอ ๆ กับอาคารสูง 81 ชั้น และเป็นสิ่งก่อสร้างที่มีโครงสร้างที่สูงที่สุดในกรุงปารีส มีฐานเป็นรูปทรงสี่เหลี่ยมจัตุรัส วัดได้ด้านละ 125 เมตร (410 ฟุต) ในช่วงแรกของการก่อสร้าง หอไอเฟลได้สร้างสถิติในการเป็นสิ่งก่อสร้างที่สูงที่สุดในโลกแซงหน้าอนุสาวรีย์วอชิงตัน ซึ่งครองสถิตินี้มายาวนานกว่า 41 ปีจนกระทั่งตึกไครส์เลอร์ก่อสร้างแล้วเสร็จใน ค.ศ. 1930 หอไอเฟลเป็นสิ่งก่อสร้างแรกของโลกที่มีโครงสร้างความสูงเกินกว่า 200 เมตร และ 300 เมตร ในปัจจุบันหอไอเฟลมีความสูงมากกว่าตึกไครส์เลอร์ประมาณ 5.2 เมตร (17 ฟุต) เนื่องจากการวางโครงสร้างของเสาอากาศกระจายเสียงใน ค.ศ. 1957 และหากไม่นับรวมเสาอากาศ ปัจจุบันหอไอเฟลถือเป็นสิ่งก่อสร้างที่สูงที่สุดเป็นอันดับสองในฝรั่งเศสรองจากสะพานมีโย
หอไอเฟลมีจุดรองรับนักท่องเที่ยวจำนวนสามชั้น ภัตตาคารตั้งอยู่บริเวณชั้นหนึ่งและชั้นสอง จุดที่สูงที่สุดมีความสูง 276 เมตร (906 ฟุต) เหนือพื้นดิน ถือเป็นจุดสังเกตการณ์ที่สูงที่สุดที่ประชาชนทั่วไปในสหภาพยุโรปสามารถเยี่ยมชมได้ การขึ้นบันไดจากพื้นดินไปยังชั้นแรกสุดของหอไอเฟลนั้นมีจำนวนมากกว่า 300 ขั้น เช่นเดียวกับการขึ้นจากชั้นหนึ่งไปยังชั้นสอง และแม้จะมีบันไดสำหรับขึ้นสู่ชั้นบนสุด แต่โดยปกติจะอนุญาตให้ใช้ลิฟต์เท่านั้น บริเวณชั้นสามถูกสงวนไว้เป็นที่พักส่วนบุคคลของกุสตาฟ ไอ เฟล ซึ่งถูกตกแต่งด้วยเฟอร์นิเจอร์ที่เป็นเอกลักษณ์เฉพาะ ในอดีตมีเพียงแขกผู้มีเกียรติไม่กี่รายที่ได้รับเชิญให้เข้าพัก เช่น เพื่อนของไอเฟลอย่างทอมัส เอดิสัน
ประวัติ

ช่วงปลายศตวรรษที่ 19 กรุงปารีสได้เป็นเจ้าภาพจัดงานแสดงสินค้าโลกในปี ค.ศ. 1889 เพื่อฉลองการครบรอบ 100 ปีการปฏิวัติฝรั่งเศส ทางรัฐบาลฝรั่งเศสจึงได้จัดการประกวดออกแบบสิ่งก่อสร้างเพื่อใช้เป็นสัญลักษณ์ของงาน มีการส่งแบบเข้าประกวดถึง 100 บริษัท โดยบริษัทที่ได้รับเลือกจากทางกรรมการของปารีสคือแบบของบริษัทของนายกุสตาฟ ไอเฟล และได้ทำสัญญากับรัฐบาลในวันที่ 8 มกราคม ค.ศ. 1887 โดยทางรัฐบาลฝรั่งเศสกำหนดที่ก่อสร้างไว้ริมแม่น้ำแซน ปลายสวนสาธารณะช็องเดอมาร์ โดยนายกุสตาฟ  ไอเฟลได้สัมปทานหอ 20 ปี โดยนับจากวันที่ 1 มกราคม ค.ศ. 1890 จนถึงปี ค.ศ. 1910 ต่อจากนั้นจะเป็นกรรมสิทธิ์ของกรุงปารีส
หอไอเฟลเริ่มสร้างในวันที่ 26 มกราคม ค.ศ. 1887 โดยเริ่มจากการทำฐานของหอลึกลงไปถึงชั้นดินแข็ง เนื่องจากดินริมฝั่งแม่น้ำแซนมีความอ่อนมากแล้วจึงเริ่มทำตัวหอต่อจากนั้น การก่อสร้างใช้คนงาน 300 คน มีคนงานเสียชีวิต 1 คน โดยใช้เวลาในการก่อสร้างทั้งหมด 2 ปี 2 เดือน 5 วัน และมีพิธีเปิดหอไอเฟลอย่างเป็นทางการในวันที่ 31 มีนาคม ค.ศ. 1889 โดยในวันนั้น นายกุสตาฟ ไอเฟลได้นำธงฝรั่งเศสไปติดไว้บนยอดหอไอเฟล
เมื่อหอไอเฟลสร้างเสร็จในปี พ.ศ. 2432 (ค.ศ. 1889) หอไอเฟลกลายเป็นสิ่งก่อสร้างที่สูงที่สุดในโลกแทนที่อนุสาวรีย์วอชิงตัน และได้ครองตำแหน่งนี้มาจนกระทั่งปี พ.ศ. 2473 (ค.ศ. 1930) ก็ได้เสียตำแหน่งให้แก่ตึกไครส์เลอร์ (319 เมตร หรือ 1,047 ฟุต) ที่เพิ่งสร้างเสร็จ
หอไอเฟลมีความสูง 300 เมตร (986 ฟุต) ซึ่งไม่รวม เสาอากาศ 24 เมตร (72 ฟุต) ด้านบน ถ้าเปรียบเทียบกับตึกแล้วจะมีประมาณ 75 ชั้น หอไอเฟลเป็นสิ่งปลูกสร้างที่สูงสุดในกรุงปารีส และหากไม่นับรวมเสากระจายคลื่น หอไอเฟลเป็นสิ่งปลูกสร้างสูงที่สุดอันดับสองในฝรั่งเศส รองจากสะพานมีโย
น้ำหนักเหล็กที่ใช้ก่อสร้างนั้นทั้งหมด 7,300-10,000 ตัน ส่วนจำนวนบันไดนั้นเปลี่ยนแปลงตลอด เมื่อแรกเริ่มนั้นมี 1710 ขั้น ในทศวรรษที่ 1980 มี 1920 ขั้น และในปัจจุบัน มี 1665 ขั้น
โดยแรกเริ่มนั้นหอไอเฟลถูกค่อนแคะจากชาวปารีสในเชิงไม่เห็นด้วยกับการก่อสร้าง ด้วยถูกมองว่าไม่สวยงาม จนถูกเรียกขานไปต่าง ๆ ในเชิงติดลบ และถึงขนาดเคยมีความคิดที่จะรื้อโครงสร้างออกด้วยเมื่อปี ค.ศ. 1909
เหตุการณ์

10 กันยายน พ.ศ. 2432 (ค.ศ. 1889) - โทมัส เอดิสันได้เข้าชมหอไอเฟล
พ.ศ. 2432 (ค.ศ. 1889) หอคอยได้สร้างเสร็จ และเป็น  1 ในสิ่งก่อสร้างในงาน EXPO
พ.ศ. 2445 (ค.ศ. 1902) ฟ้าผ่าหอไอเฟล จึงได้มีการซ่อมยอดของหอ สูง 100 เมตร (330 ฟุต) และเปลี่ยนดวงไฟที่เสียหาย
พ.ศ. 2473 (ค.ศ. 1930) หอเสียตำแหน่งสิ่งก่อสร้างที่สูงที่สุดในโลก ให้แก่ตึกไครส์เลอร์
ตั้งแต่ปี พ.ศ. 2468 - พ.ศ. 2477 (ค.ศ. 1925 - 1934) ประดับไฟ 3 ด้านใน 4 ด้านของหอ
พ.ศ. 2483 (ค.ศ. 1940) เมื่อนาซีเยอรมันสามารถยึดปารีสได้แล้ว ชาวฝรั่งเศสได้ตัดลิฟต์ออก ทำให้ฮิตเลอร์ต้องปีนบันได 1,665 ขั้น แต่เขาไม่ปีน เขาให้เอาธงเยอรมันไปปักไว้บนหอแทน แต่ธงผืนแรกนั้นใหญ่เกินไป ในเวลาไม่นานก็ถูกลมพัดตกลง เขาจึงเปลี่ยนให้เอาธงผืนเล็กกว่าไปปักแทน ส่วนการซ่อมลิฟต์เป็นไปได้ยากในเวลาสงคราม
พ.ศ. 2487 (ค.ศ. 1944) เดือนสิงหาคม เมื่อฝ่ายพันธมิตรใกล้เข้ามา ฮิตเลอร์สั่ง ดรีทริช ฟ็อน ค็อลทิทซ์ ให้เผาเมืองปารีสและหอทิ้ง แต่เขากลับฝืนคำสั่งไม่เผา หลังจากที่ฝ่ายพันธมิตรยึดปารีสคืนได้ ลิฟต์ก็ถูกซ่อมให้ใช้งานได้ในไม่กี่ชั่วโมง
พ.ศ. 2499 (ค.ศ. 1956) วันที่ 3 มกราคม ไฟไหม้ยอดของหอ และในปีเดียวกันนั้นก็ได้นำเสาอากาศวิทยุไปติดตั้งบนยอดหอ
ทศวรรษที่ 1980 ได้มีการเคลื่อนย้ายรื้อร้านอาหารที่เก่าแก่ในหอออก ไปสร้างใหม่ในเมืองนิวออร์ลีนส์ รัฐลุยเซียนา สหรัฐอเมริกาแทน
พ.ศ. 2543 (ค.ศ. 2000) ได้มีการติดตั้งโคมไฟบนยอดของหอ
พ.ศ. 2545 (ค.ศ. 2002) วันที่ 28 พฤศจิกายน หอไอเฟลต้อนรับแขกคนที่ 200 ล้าน
พ.ศ. 2546 (ค.ศ. 2003) วันที่ 22 กรกฎาคม ไฟไหม้ห้องเก็บของในยอดหอ ใช้เวลาดับไฟประมาณ 40 นาที
ระเบียงภาพ

เริ่มการก่อสร้าง
7 ธันวาคม 1887
20 มีนาคม 1888
15 พฤษภาคม 1888
21 สิงหาคม 1888
26 ธันวาคม 1888
15 มีนาคม 1889
เริ่มก่อสร้างฐานราก
ฐานของหอ
ช่องด้านล่างของหอ
ด้านบนสุดของหอ
ห้องของกุสตาฟ ไอเฟล ด้านบนของหอ
ภาพถ่ายมุมกว้างบนยอดหอไอเฟล
แหล่งข้อมูลอื่น

แผนที่และภาพถ่ายทางอากาศของ หอไอเฟล
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
48°51′30″N 2°17′40″E﻿ / ﻿48.8583°N 2.2945°E﻿ / 48.8583; 2.2945
เว็บไซต์อย่างเป็นทางการของหอไอเฟล
ภาพกล้องวงจรปิดของหอคอยไอเฟล เก็บถาวร 2006-08-07 ที่ เวย์แบ็กแมชชีน จากเว็บ Paris-Live.com
ภาพกล้องวงจรปิดของหอคอยไอเฟล เก็บถาวร 2005-12-10 ที่ เวย์แบ็กแมชชีน จากเว็บ tourismeville.wanadoo.fr
ภาพพาโนรามาของไอเฟล เก็บถาวร 2013-09-04 ที่ เวย์แบ็กแมชชีน ในรูปแบบ QTVR
ภาพถ่ายจากอวกาศของหอไอเฟล
ภาพถ่ายดาวเทียมของหอไอเฟล
ภาพสามมิติของหอคอยไอเฟล เก็บถาวร 2005-12-03 ที่ เวย์แบ็กแมชชีน ใช้ในกูเกิลเอิร์ธ
| ด ค กสถานที่ท่องเที่ยวในกรุงปารีส |
| --- | --- | --- |
| ฝั่งขวาของแม่น้ำ |  ประตูชัย  ประตูชัยแห่งการูแซล  โบสถ์ซาเคร-เกอร์  ศูนย์ฌอร์ฌ ปงปีดู  ศาลาว่าการนครปารีส  ถนนช็องเซลีเซ  ทำเนียบประธานาธิบดี (พระราชวังเอลีเซ)  โบสถ์ลามาดแลน  จัตุรัสเดอลากงกอร์ด  จัตุรัสว็องโดม  พระราชวังหลวง (เลอปาแลรัวยาล)  เลอกร็องปาแล  พิพิธภัณฑ์ลูฟวร์  โรงอุปรากรปาแลการ์นีเย  สุสานแปร์-ลาแชซ  สวนตุยเลอรี  ทรอกาเดโร  |  |
| ฝั่งซ้ายของแม่น้ำ |  เลแซ็งวาลีด  พิพิธภัณฑ์ออร์แซ  อนุสรณ์สถานป็องเตอง  สวนและพระราชวังลุกซ็องบูร์  หอไอเฟล  ทำเนียบรัฐบาล  |  |
| อีลเดอลาซีเต, อีลแซ็ง-หลุยส์ และแม่น้ำแซน |  บาโตมุช  กงซีแยร์เฌอรี  อาสนวิหารน็อทร์-ดาม  แซ็งต์-ชาแปล  สะพานอะเลคซันดร์ที่ 3  ปงเนิฟ  ปงดีเยนา  |  |
| สะพาน ถนน และจัตุรัส |  สะพานเนิฟ  สะพานเดซาร์  สะพานอะเลคซันดร์ที่ 3  ถนนช็องเซลีเซ  ช็องเดอมาร์ส  จัตุรัสเดอลากงกอร์ด  จัตุรัสบัสตีย์  |  |
อำเภอท่าบ่อ

| อำเภอท่าบ่อ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Tha Bo
คำขวัญ: หลวงพ่อองค์ตื้อ เลื่องลือใบยา บ่อปลากองนาง
แผนที่จังหวัดหนองคาย เน้นอำเภอท่าบ่อ
พิกัด: 17°51′0″N 102°35′6″E﻿ / ﻿17.85000°N 102.58500°E﻿ / 17.85000; 102.58500
ประเทศ:  ไทย
จังหวัด: หนองคาย
พื้นที่
 • ทั้งหมด: 355.3 ตร.กม. (137.2 ตร.ไมล์)
ประชากร (2564)
 • ทั้งหมด: 82,282 คน
 • ความหนาแน่น: 231.59 คน/ตร.กม. (599.8 คน/ตร.ไมล์)
รหัสไปรษณีย์ : 43110
รหัสภูมิศาสตร์: 4302
ที่ตั้งที่ว่าการ: ที่ว่าการอำเภอท่าบ่อ ถนนสันติสุข ตำบลท่าบ่อ อำเภอท่าบ่อ จังหวัดหนองคาย 43110
 ส่วนหนึ่งของสารานุกรมประเทศไทย
ท่าบ่อ เป็นอำเภอหนึ่งในจังหวัดหนองคาย  และเป็นอำเภอที่มีประชากรมากเป็นอันดับ 3 ของจังหวัด
ที่ตั้งและอาณาเขต

อำเภอท่าบ่อตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอศรีเชียงใหม่ และนครหลวงเวียงจันทน์ (ประเทศลาว)
ทิศตะวันออก ติดต่อกับนครหลวงเวียงจันทน์ (ประเทศลาว) และอำเภอเมืองหนองคาย
ทิศใต้ ติดต่อกับอำเภอสระใคร และอำเภอบ้านผือ (จังหวัดอุดรธานี)
ทิศตะวันตก ติดต่อกับอำเภอบ้านผือ (จังหวัดอุดรธานี) และอำเภอโพธิ์ตาก
ที่มาของชื่ออำเภอ

เดิมชาวบ้านโคกคอน บ้านว่าน และบ้านนาข่าซึ่งมีอาชีพต้มเกลือสินเธาว์ได้นำเกลือมาขายบริเวณวัดท่าคกเรือ ริมฝั่งแม่น้ำโขง ต่อมาจึงเรียกบริเวณนี้ว่า "บ้านท่าบ่อเกลือ"
การแบ่งเขตการปกครอง > การปกครองส่วนภูมิภาค

อำเภอท่าบ่อแบ่งพื้นที่การปกครองออกเป็น 10 ตำบล 100 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  | ท่าบ่อ |  |  |  |  |  | (Tha Bo) |  |  |  |  |  | 14 หมู่บ้าน |  |  |  |  |  |  | 6. |  | บ้านถ่อน |  |  |  |  |  | (Ban Thon) |  |  |  |  |  | 8 หมู่บ้าน |  |
| 2. |  | น้ำโมง |  |  |  |  |  | (Nam Mong) |  |  |  |  |  | 13 หมู่บ้าน |  |  |  |  |  |  | 7. |  | บ้านว่าน |  |  |  |  |  | (Ban Wan) |  |  |  |  |  | 8 หมู่บ้าน |  |
| 3. |  | กองนาง |  |  |  |  |  | (Kong Nang) |  |  |  |  |  | 13 หมู่บ้าน |  |  |  |  |  |  | 8. |  | นาข่า |  |  |  |  |  | (Na Kha) |  |  |  |  |  | 8 หมู่บ้าน |  |
| 4. |  | โคกคอน |  |  |  |  |  | (Khok Khon) |  |  |  |  |  | 7 หมู่บ้าน |  |  |  |  |  |  | 9. |  | โพนสา |  |  |  |  |  | (Phon Sa) |  |  |  |  |  | 10 หมู่บ้าน |  |
| 5. |  | บ้านเดื่อ |  |  |  |  |  | (Ban Duea) |  |  |  |  |  | 9 หมู่บ้าน |  |  |  |  |  |  | 10. |  | หนองนาง |  |  |  |  |  | (Nong Nang) |  |  |  |  |  | 10 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอท่าบ่อประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลเมืองท่าบ่อ ครอบคลุมพื้นที่บางส่วนของตำบลท่าบ่อและบางส่วนของตำบลน้ำโมง
เทศบาลตำบลโพนสา ครอบคลุมพื้นที่บางส่วนของตำบลโพนสา
เทศบาลตำบลบ้านถ่อน ครอบคลุมพื้นที่ตำบลบ้านถ่อนทั้งตำบล
เทศบาลตำบลกองนาง ครอบคลุมพื้นที่ตำบลกองนางทั้งตำบล
องค์การบริหารส่วนตำบลท่าบ่อ ครอบคลุมพื้นที่ตำบลท่าบ่อ (เฉพาะนอกเขตเทศบาลเมืองท่าบ่อ)
องค์การบริหารส่วนตำบลน้ำโมง ครอบคลุมพื้นที่ตำบลน้ำโมง (เฉพาะนอกเขตเทศบาลเมืองท่าบ่อ)
องค์การบริหารส่วนตำบลโคกคอน ครอบคลุมพื้นที่ตำบลโคกคอนทั้งตำบล
องค์การบริหารส่วนตำบลบ้านเดื่อ ครอบคลุมพื้นที่ตำบลบ้านเดื่อทั้งตำบล
องค์การบริหารส่วนตำบลบ้านว่าน ครอบคลุมพื้นที่ตำบลบ้านว่านทั้งตำบล
องค์การบริหารส่วนตำบลนาข่า ครอบคลุมพื้นที่ตำบลนาข่าทั้งตำบล
องค์การบริหารส่วนตำบลโพนสา ครอบคลุมพื้นที่ตำบลโพนสา (เฉพาะนอกเขตเทศบาลตำบลโพนสา)
องค์การบริหารส่วนตำบลหนองนาง ครอบคลุมพื้นที่ตำบลหนองนางทั้งตำบล
ทรัพยากรธรรมชาติ

แหล่งน้ำที่สำคัญได้แก่ แม่น้ำโขง ห้วยโมง ห้วยลาน อ่างเก็บน้ำบังพวน ผลผลิตทางการเกษตรที่สำคัญ ได้แก่ ข้าว ยาสูบ และอ้อย
การศึกษา

อำเภอท่าบ่อมีโรงเรียนระดับชั้นมัธยมศึกษาอยู่ 7 แห่ง ได้แก่
โรงเรียนท่าบ่อ เป็นโรงเรียนหัวหน้าสหวิทยาเขตท่าบ่อ
โรงเรียนท่าบ่อพิทยาคม
โรงเรียนถ่อนวิทยา
โรงเรียนเดื่อวิทยาคาร
โรงเรียนหนองนางพิทยาคม
โรงเรียนโคกคอนวิทยาคม
อำเภอท่าบ่อมีโรงเรียนประถมในเขตเทศบาลเมืองท่าบ่ออยู่ 5 แห่ง ได้แก่
โรงเรียนอนุบาลดารณีท่าบ่อ
โรงเรียนโกมลวิทยาคาร
โรงเรียนบ้านน้ำโมง
โรงเรียนโพธิเสนวิทยา
โรงเรียนเทศบาลเมืองท่าบ่อ(ท.1)
อำเภอท่าบ่อมีโรงเรียนระดับอาชีวศึกษาอยู่ 2 แห่ง ได้แก่
วิทยาลัยเทคโนโลยีบริหารธุรกิจรักไทย ท่าบ่อ
วิทยาลัยเทคโนโลยีวิชาชีพท่าบ่อ